Գանձարան (Վիեննա)

thumb|Գանձարանի ինտերիերը
thumb|Շվեյցարական բակ և գանձարան տանող շվեյցարական դարպասները
**Վիեննայի գանձարան** (), ընդգրկված է Հաբսբուրգների հավաքածուում և ներառում է առարկաներ, որոնք ունեն դինաստիական և կրոնական նշանակություն։ Այս առումով գանձարանը բաժանվում է երկու մասի՝ կրոնական և աշխարհիկ։ Գանձարանը հանդիսանում է Արվեստի պատմության թանգարանի ֆոնդի մաս և տեղակայված է Հոֆբուրգում, այնտեղ, որտեղ նախկինում եղել է եկեղեցի, որից էլ պահպանվել է ներկայումս չօգտագործվող կռած երկաթյա մուտքի դուռը։ Դռան վրա առկա են Սրբազան Հռոմեական կայսրության կայսր Կառլ VI-ի միացագրեր։

## Հավաքածուի պատմություն
1556 թվականին կայսր Ֆերդինանդ I-ը որպես իր հնահավաք և Հոֆբուրգի կայսերական գանձարանի կառավարիչ է նշանակում արվեստի նյուրնբերգցի գիտակ *Ջակոպո Ստրադային*։ Հավաքածուն, որը ներառում էր գեղանկարներ, արվեստի գործեր, պաշտամունքի և կրոնական առարկաներ, ավանդաբար պահպանվում էր Վիեննայում գտնվող օգոստոսյանների եկեղեցում։ Մարիա Թերեզայի ժամանակ գանձարանի թագերը առանձնացվում են ընդհանուր հավաքածուից և հանվում ցուցադրության այնտեղ, որտեղ ներկայում գտնվում է գանձարանի կրոնական մասը։ Այդ ժամանակ հավաքածուի վերադասավորումը հետապնդում էր նաև Պրուսիայի դեմ տարվող պատերազմը ֆինանսավորելու համար որոշ առարկաների վաճառքը քողարկելու նպատակ։ Սուրբ Հռոմեական կայսրության փլուզումից հետո գանձարանին են անցնում թագավորական իշխանության նշան հանդիսացող իրերը։ 1871 թվականից հաբսբուրգյան հավաքածուի այլ իրերի հետ միասին Պատմության ու արվեստի թանգարանի և Բնական գիտությունների թանգարանի ցուցադրությունում են ներառվում նաև կայսրության և Ավստրիայի իշխանական բազմաթիվ խորհրդանիշներ։ Առաջին համաշխարհային պատերազմից հետո հավաքածուն կրկին ենթարկվում է վերադասավորման և տեղափոխվում ներկայիս շինություն։ Երկրորդ համաշխարհային պատերազմից առաջ հավաքածուն, համաձայն Ադոլֆ Հիտլերի անմիջական հրամանի, նացիոնալ-սոցիալիստների կողմից տեղափոխվում է Նյուրնբերգ։ 1945 թվականի ապրիլ-մայիս ամիսներին հավաքածուն բռնագրավվում է Ավստրիա մտած ամերիկյան զորքերի կողմից։ 1946 թվականին այն վերադարձվում է Վիեննա։

## Գանձարանի պարունակություն
21 սրահներում ցուցադրված են աշխարհիկ և եկեղեցական ցուցանմուշներ, զարդեր և հուշանվերներ, որոնք նախկինում հանդիսանում էին Հաբսբուրգների սեփականությունը։ Գանձարանի աշխարհիկ բաժինը ներառում է Սրբազան Հռոմեական կայսրության կայսրերի գանձերը և այլ արժեքավոր իրեր։

Գանձարանը բաժանված է աշխարհիկ և կրոնական բաժինների։ Այնտեղ պահվում են կայսերական իշխանության նշանները՝
* Կառլոս Մեծի թագը,
* կայսերական սուրը,
* կայսերական գավազանը,
* կայսերական խորհրդանշանը,
* Հաբսբուրգյան գեղարդ,
* Կայսերական խաչ։

## Պատկերասրահ

Պատկեր:Achatschale 1.JPG|Ագաթի գունդ
Պատկեր:IMG 0131 - Wien - Schatzkammer - 492-carat Aquamarine.JPG|Աքվամարինի կարատ
Պատկեր:Rudolf II Büste von Adriaen de Vries 1607 KK5491.jpg|Ռուդոլֆ II-ի կիսանդրին
Պատկեր:IMG 0117 - Wien - Schatzkammer - 2860-carat Columbian Emerald.JPG|
Պատկեր:Imperial Sword of the Holy Roman Empire.jpg|
Պատկեր:Ornat Orden der Eisernen Krone Detail.jpg|Երկաթե թագի ավստրիական շքանշան


## Գրականություն
* *Weltliche und Geistliche Schatzkammer*. Kunsthistorisches Museum mit MVK und ÖTM, Wien (2005). ISBN 3701704996.
* *Hauptwerke der Weltlichen Schatzkammer*. Kunsthistorisches Museum mit MVK und ÖTM, Wien (2005). ISBN 3854970919.
* *Die Schatzkammer zu Wien. Legitimation eines europäischen Herrscherhauses*. ISBN 3901860029.
* *Weltliche und Geistliche Schatzkammer.* ISBN 3701704996.
* Hermann Fillitz: *Die Schatzkammer in Wien. Symbole abendländischen Kaisertums*. ISBN 3701704430.
* Hermann Fillitz: *Die Schatzkammer in Wien *. Schroll, Wien (1964).
* Hermann Fillitz: *Die Weltliche Schatzkammer in Wien*. Klinkhardt & Biermann, Wien (1959).
* Franz Kirchweger, Wilfried Seipel: *Die Heilige Lanze in Wien: Insignie — Reliquie — «Schicksalsspeer»*. Kunsthistorisches Museum mit MVK und ÖTM, Wien (2005). ISBN 3854970900.
* Manfred Leithe-Jasper, Rudolf Distelberger. *Kunsthistorisches Museum, in 2 Bdn., Schatzkammer und Sammlung für Plastik und Kunstgewerbe*. C.H.Beck; Auflage: 4., Aufl., Wien (1998). ISBN 3406429378.

## Ծանոթագրություններ

## Արտաքին հղումներ
* Austria Info 
* Imperial Treasury Museum
* Just Vienna
* Kunsthistorisches Museum Secular Treasury 
* Kunsthistorisches Museum Ecclesiastical Treasury 
* Visiting Vienna

Կատեգորիա:Գանձարաններ
Կատեգորիա:Հոֆբուրգ
Կատեգորիա:Վիեննայի թանգարաններ